Amparo csodálatos házigazda. A lakás gyönyörű, nagyon ízlésesen berendezett, teljesen felújított, otthonos, kényelmes, szuper tiszta. Az ágyak kényelmesek, a hálószobák csendesek, nagyon jól aludtunk. A lakás télen is meleg. A konyha tökéletesen felszerelt. Kisgyerekkel is minden szükséges megtalálható. Amparo figyelme minden kis részletre kiterjed, van kapszula a kávégéphez, reggeli keksz, de még esernyő és elsősegély doboz is(utóbbiakra szerencsére nem volt szükség). A környék nagyon hangulatos, tele kis kávézóval, éttermekkel, kis boltokkal, közel a piac, 10 perc séta az óváros es a pályaudvar, 15 a Gulliver Parc. Amparo szuper kedves volt, igazi vendégszerető házigazda, hasznos tanácsokat adott és az ottlétünk alatt többször is érdeklődött, hogy minden rendben van-e. Csodálatos élmény volt, szívből köszönjük! Ajánljuk mindenkinek, és ha jövünk még Valenciába, itt szállunk meg legközelebb is.